กระต่ายน้อยปีเตอร์

กระต่ายน้อยปีเตอร์ หรือ เรื่องเล่าของปีเตอร์ แรบบิท () เป็นวรรณกรรมเยาวชน เขียนและวาดภาพประกอบโดยบีทริกซ์ พอตเตอร์ เนื้อหาเป็นเรื่องราวของกระต่ายปีเตอร์ กระต่ายน้อยผู้ซุกซน โดยแม่กระต่ายผู้มารดาจะออกไปซื้อของ จึงบอกให้ลูก ๆ เล่นในทุ่ง แต่ห้ามไปเล่นในสวนของนายแม็กเกรเกอร์ เพราะพ่อกระต่ายเคยเข้าไปในนั้นแล้วถูกจับไปทำเป็นพายเนื้อกระต่าย แต่กระต่ายปีเตอร์ไม่เกรงกลัว ลอบเข้าไปในสวนนั้นและถูกนายแม็กเกรเกอร์ไล่ล่า ที่สุดเขาฝ่าฟันอันตรายจนกลับไปถึงบ้าน แม่กระต่ายไม่ตำหนิเขาสักคำเดียว ทั้งยังชงชาคาโมมายล์ให้ปีเตอร์ดื่ม แล้วพูดสั้น ๆ ว่า "หนึ่งช้อนโต๊ะก่อนนอนนะจ๊ะ" จำเดิมนางพอตเตอร์แต่งนิทานเรื่องนี้แก่โนเอล มัวร์ บุตรของแอนนี คาร์เตอร์ มัวร์ เมื่อ ค.ศ. 1893 ต่อมาพอตเตอร์นำนิทานนี้ไปพิมพ์เองขายเองใน ค.ศ. 1901 สำนักพิมพ์หลายแห่งปฏิเสธที่จะตีพิมพ์ กระต่ายน้อยปีเตอร์ หากแต่มีเพียงเฟรเดอริกโวร์นแอนด์โคที่ยอมรับผลงานของเธอไปตีพิมพ์ ปรากฏว่าขายดีมาก หลังจากนั้นจึงตีพิมพ์ซ้ำหลายครั้ง และได้รับการแปลถึง 36 ภาษา ถือเป็นหนึ่งในหนังสือที่ขายดีที่สุดในประวัติศาสตร์Worker's Press

ในประเทศไทย มีการแต่งนิทานที่เขียนตามเค้าโครงเรื่อง กระต่ายน้อยปีเตอร์ นี้ เป็นหนังสือส่งเสริมการอ่านชั้นประถมศึกษา ใช้ชื่อเรื่องว่า กระต่ายน้อยเนตรแดง แต่งโดยหม่อมหลวงมณีรัตน์ บุนนาค ในรูปแบบร้อยกรอง โดยมีกำชัย ทองหล่อตรวจแก้คำประพันธ์ในหนังสือ ตีพิมพ์ครั้งแรกเมื่อ พ.ศ. 2504มณีรัตน์ บุนนาค, หม่อมหลวง. กระต่ายน้อยเนตรแดง. กรุงเทพฯ : บำรุงสาส์น, 2526, คำนำ มีการเปลี่ยนแปลงชื่อตัวละครหลักเช่น "ปีเตอร์" เป็น "เนตรแดง" และ "นายแม็กเกรเกอร์" เป็น "นายสุข"มณีรัตน์ บุนนาค, หม่อมหลวง. กระต่ายน้อยเนตรแดง. กรุงเทพฯ : บำรุงสาส์น, 2526, หน้า 2-3

 เชิงอรรถ 
 อ้างอิง

 บรรณานุกรม




หมวดหมู่:กระต่ายน้อยปีเตอร์
หมวดหมู่:หนังสือที่ถูกดัดแปลงเป็นภาพยนตร์